Komisijos Reglamentas (EEB) Nr. 3060/91
1991 m. spalio 18 d.
iš dalies keičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1630/91 [2], ypač į jo 6 straipsnio 7 dalį,
kadangi Komisijos reglamente (EEB) Nr. 3143/85 [3] su paskutiniais pakeitimais, padarytais Reglamentu (EEB) Nr. 2690/89 [4], nustatyta intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis sistema;
kadangi atsižvelgiant į pastaruoju metu padarytus intervencinių priemonių pakeitimus turėtų būti suderintos to reglamento nuostatos dėl sviesto kainos ir nurodytas pardavimo sutartims taikytinas perskaičiavimo kursas bei užstatai, kuriuos būtina pateikti;
kadangi reikėtų laikinai nustatyti priemonę, palengvinančią nuostatas dėl įpakavimo;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3143/85 iš dalies keičiamas taip:
1. 2 straipsnio
- 1 dalis pakeičiama taip:
"1. Sviestas, kuriam taikomas 1 straipsnis, iš sandėlių parduodamas kaina, lygia Reglamento (EEB) Nr. 804/68 5 straipsnio 1 dalies a punkte nurodytai intervencinei kainai ir taikytinai sutarties sudarymo dieną, iš jos atėmus 191 ekiu už 100 kg perdirbimui į koncentruotą sviestą, kurio riebalų kiekis sudaro ne mažiau kaip 96 %.";
- 4 dalies pirmos pastraipos pirmoje įtraukoje suma "200 ekiu" keičiama suma "210 ekiu".
2. 2a straipsnis papildomas 10 dalimi:
"10. 5 dalyje numatytas užstatas į nacionalinę valiutą perskaičiuojamas taikant žemės ūkio perskaičiavimo kursą, taikytiną paskutinę paraiškų pateikimo individualiam paraiškų konkursui dieną.".
3. 5 straipsnio 4 dalis papildoma šia pastraipa:
"Iki 1991 m. gruodžio 31 d. Komisijos reglamento (EEB) Nr. 429/90 [5] 10 straipsnio 3 dalyje nurodyti pakuotės su iš anksto įrašytais užrašais gali būti naudojamos tam, kad būtų laikomasi pirmos ir antros pastraipų nuostatų, tačiau nuoroda į Reglamentą (EEB) Nr. 429/90 uždengiama spaudu arba užlipdoma etikete."
4. 11 straipsnis papildomas šia dalimi:
"Pardavimo kaina, kurią lemia 2 straipsnio 1 dalies taikymas, ir užstatas, garantuojantis, kad sviestas pasiektų 2 straipsnio 4 dalyje minimą paskirties vietą, į nacionalinę valiutą perskaičiuojamas taikant žemės ūkio perskaičiavimo kursą, taikomą pardavimo sutarties sudarymo dieną."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. spalio 18 d.